ming030890/wiki-yue-high-quality huggingface dataset:
曹茂

曹茂係曹操同妻妾趙姬生嘅仔，《三國志》曹操二十五個仔之中排最後嘅仔。

一生
建安二十二年（217年）被封萬歲亭侯。二十三年（218年），改封平輿侯。黃初三年（222年），進公爵，徙封乘氏公。七年（226年），徙封中丘公。
佢後生嗰陣唔生性而唔得曹操鍾意，係唯一一個細佬冇被帝兄曹丕封王。太和元年（227年），佢被非親生老母太皇太后卞氏提議帝侄曹叡畀曹茂做王，曹叡嗰陣下詔話曹茂已經改過自新，加上被太皇太后欣慰，被封聊城王。六年（232年）被改封曲陽王。
正始三年（242年），東平靈王曹徽過身，曹茂話佢喉嚨痛唔肯發哀，佢出入自若，好似平常過咁樣，呢事被一部門上奏削一縣，五百戶。五年（244年），被轉封樂陵王，恢復嗮之前嘅削戶，又增多七百戶。
佢有一個庶仔曹竦，封陽都鄉公，出嗣曹茂嘅阿哥相殤王曹鑠。
曹秉局

曹秉局（조병국，1981年7月1號—）係南韓職業足球員。
曹縣

曹縣係中國山東菏澤一個縣，總面積1969平方公里，人口160萬。
曹綺文

曹綺文 (1918年—1948年11月20號)，籍貫：廣東省台山縣，曾經係小學教師，後來加盟趙樹燊先生嘅「大觀聲片公司」，銀幕處女作係《大傻出城》(1935年)。
1939年去美國伊利諾州芝加哥演出時，喺宴會上識咗美國華僑梅友卓，後尾同佢係太平洋戰爭後嘅1946年係香港婚姻註冊署登記結婚，同喺美國渡蜜月後返港，住喺九龍太子道362號四樓，同梅友卓合資經營開咗攝影場嘅九龍城「友僑影業公司」同一間汽車入口商行。1948年3月，隨有「美洲華僑國大代表」身份嘅梅友卓，到中華民國首都南京參加國民代表大會；佢嘅細佬曹達華亦是香港電影演員。
1948年11月20日(星期六)早上7時30分，因為過度疲勞引致惡性肺炎，喺九龍聖德肋撒醫院（法國醫院）病逝，彌留時，梅友卓同細佬曹達華均喺佢身旁，享齡30歲。遺作係《天下婦人心》(1948年，飾演郭慧珠)，一生參演約廿多齣電影。1948年11月21日(星期日)下午2時出殯，遺體喺九龍聖德肋撒醫院(法國醫院)出發，安葬荃灣華人永遠墳場 。
曹舅峰

曹舅峰（Tsao Kau Fung）係香港八仙嶺東面數起第四峰，海拔高508米，係八個峰入面尾二高嘅，個名嚟自八仙曹國舅。
曹紹基

曹紹基，香港親中派政治人，香港再出發大聯盟發起人之一。
沙格拿

沙格拿（1983年2月14號—）係法國一位前職業足球員。佢喺歐塞爾開展球員生涯，之後喺2007年加盟阿仙奴。
沙梨頭街市

沙梨頭街市（Mercado Municipal do Patane）係澳門沙梨頭一座街市，1975年起好，皆因近住海邊，所以俗稱水上街市。
沙格畢朗高漢

沙格畢朗高漢（英文：Sacha Baron Cohen，1971年10月13號—）係英國演員，1995年正式出道，2006年憑電影《波叔出城》攞金球獎最佳男主角（音樂同喜劇類電影）。其他出名作品包括電影《波兒出城》、《大鈍裁者》等等。
沙梨頭

沙梨頭，係澳門一個地方，喺澳門半島西北部、林茂塘以南，白鴿巢公園以北一帶。以前係指白鴿巢公園嘅山丘，因山形同水岸大石形似沙梨而得名。
沙梨頭市政綜合大樓

沙梨頭市政綜合大樓，俗稱新水上街市，響澳門聖安多尼堂區爹美刁施拿地大馬路，由2015年8月26號開工興建到而家。

背景
沙梨頭水上街市重建工程由中土集團澳門公司中標，項目計畫將原來兩層嘅水上街市大樓拆除，重建一座多用途市政綜合大樓。目前業主已完成原街市大樓嘅拆除工作，重建嘅街市總建築面積係二萬二千七百二十七點零八平方米左右，總層數係十三層。由於建築物大部分響海面，所以基礎樁同地面層板下結構施工都係屬於海上作業。呢嗰項目合同總價係二億一千八百幾萬葡幣，合同總工期係六百二十四日。項目起好之後嘅地面層、一樓同二樓係街市空間，售買魚類、肉類同熟食之類，一樓亦預咗位將來連接行人天橋又或者輕軌，三到七樓係公共停車場，加埋設有一百零三個電單車位同一百三十六個輕型汽車車位，九到十二樓係社區活動中心。
2015年8月26號，舉行沙梨頭水上街市重建工程動土儀式，由民署管理委員會主席黃有力主持動工儀式，黃有力話沙梨頭街市已經用咗三十幾年，民署相信透過重建嘅綜合大樓，更有利商販營商條件，亦可以為區內居民提供更理想嘅飲食、購物同消閒場所，提升區內居民嘅生活質素。
沙核士·麥哥覓

沙核士·麥哥覓係一個美國發明家、新聞工作者、實業家、反戰人士、創業家。
沙梨

沙梨或砂梨（粵拼：saa1 lei2；學名：Pyrus pyrifolia）係薔薇科梨屬嘅落葉喬木。菓比較甜。
英文係梨都叫pear，亦可以對譯叫sand pear。
沙梨篤

沙梨篤係豬肉部位，豬嘅臀部，約九成係瘦肉，脂肪約一成。
梁熾江

梁熾江（1960年－），前香港警察，因為利用職務之便貪污同享受免費女伴服務，2005年被捕，去到2007年6月被判囚16月。

生涯同犯案經過
佢喺1981年加入香港警察，喺1993年晉升為警長，因為犯案被捕前，佢任職重案組警長，原定喺2005年7月退休。
因為面對財政困難，佢喺2005年4至6月期間，曾經為旺角星際城市開設鹹碟舖嘅黑社會人士通風報信避過警方掃蕩同埋解決黑社會滋擾問題，之後仲索取八萬元蚊賄款同享受免費女伴服務。佢去到2005年6月22號被廉政公署拘捕，最後被控五項公職人員接受利益同一項索取利益罪，去到2007年6月被判囚16月。廉署人員之後喺有關鹹碟舖入面搵到超過6,000隻鹹碟，其中超過200隻被評為不雅或淫褻。
呢單案嘅故事後來被改編成為《廉政行動2011》嘅其中一集《黑白線》。
梁漢威

梁漢威，MH，JP（Leung Hon Wai，1944年9月19號—2011年8月22號）係香港粵劇演員聯同埋曲藝導師，做過八和會館第一副主席、係前麗的電視同亞洲電視男藝員，佢喺2011年8月22號係胰臟癌復發而因病死咗，終年66歲。

經歷
梁漢威係喺1944年9月19號喺越南海防市出生，祖藉係廣西合浦，排行第四，有三個家姐、三個細妹。佢嘅五妹叫梁少芯，係粵劇花旦，佢老豆梁君顯係五、六十年代出名嘅電影廣告設計師。
梁漢威只有小學學歷，三年級嘅時候就好讀書，跟佢老豆去片場幫手做佈景。當時粵劇電影好盛行，佢喺片場幫手，對佢之後嘅演藝事業影響深遠。
到咗13歲，梁漢威同佢嘅大家姊喺「藝林粵劇學院」學粵劇嘅基本功，之後又跟鄧肖蘭芳學藝，同林家聲係同門師兄弟。後來喺「大龍鳳」、「慶新聲」、「慶紅佳」等大戲班打工，「二步針」（二、三線演員）做起。
1966年，只有22歲嘅梁漢威，跟新馬師曾、吳君麗、陳錦棠等大老倌去星馬登台，咁啱陳錦棠意外受傷咗，所以新馬師就叫佢頂上陳錦棠正印文武生嗰個位，佢做得好好，整個演出亦都好成功。之後佢又同好多位紅伶合作過，包括梁醒波、鳳凰女、鄧碧雲、石燕子、任劍輝、白雪仙等，喺唔同嘅前輩嗰度學咗好多嘢。
1968年，梁漢威拜容章業同黎亨做師傅，學掌板（類近西樂嘅指揮）。七十年代初期，梁漢威長駐喺啟德遊樂場嘅粵劇團，亦經常去星馬演出，奠定咗佢嘅文武生地位，當時佢嘅主要合作花旦包括吳美英、尹飛燕、梁翠芬。羅家英曾經話佢自己仲係二打六嘅時候，梁漢威已經係三路文武生。
到咗上世紀七十年代，電視嘅流行，影響咗睇粵劇嘅觀眾數目，梁漢威喺呢1976年轉投電視圈，加入麗的電視，喺1976年喺鍾景輝監製嘅《十大刺客》嗰度演孫文，喺1977年參演古裝電視劇《三國春秋》，1978年喺蕭若元編劇嘅《鱷魚淚》嗰度演盛佐才，同年又演過《變色龍》，1979年參演過當時收視率好高嘅《天蠶變》、《天龍訣》、《新變色龍》、《浣花洗劍錄》。佢喺1997年嘅電影版《南海十三郎》，同埋1999年嘅電視劇《南海十三郎》嗰度都係演薛覺先。梁漢威喺電視演出生涯當中，吸收咗唔少電視嘅編導同演出技巧，直接影響咗佢日後嘅舞台表演。
由1970年開始梁漢威，就做咗八和會館嘅理事，佢好希望培育多啲新人，喺佢嘅積極推動之下，八和粵劇學院喺1979年成立，梁漢威做副院長，將佢嘅經驗教俾新人。1980年，梁漢威獨力創辦咗《漢風粵劇研究院》，想改革粵劇，培養台前幕後嘅粵劇專業人材。2009年，梁漢威辭去八和會館副主席嘅職位，成立咗香港粵劇藝術促進會。不過，到咗2011年8月22號，梁漢威胰臟癌病發逝世，終年67歲。
梁漱溟

梁漱溟（粵拼：loeng4 sau3 ming4；1893年10月18號—1988年6月23號），原名煥鼎（wun6 ding2），字壽銘（sau6 ming4），祖籍廣西桂林，喺北京出世，係現代新儒學嘅早期代表人物之一、社會活動家、愛國民主人士、教育家、哲學家，被稱作「最後嘅儒家」。著作有《東西方文化及其哲學》、《鄉村建設理論》等。
梁漢文

梁漢文（英文：Edmond Leung；1971年11月5號—）係一個香港歌手、詞曲作家、演員同主持人。
梁漢文5歲開始踢足球，16歲入選香港足球代表隊青年軍，接受3年訓練。
1995年，梁漢文喺直播嘅慈善節目《歡樂滿東華》入面唔小心講咗一句粗口，俾公司雪藏過一段時間，停晒所有工作。
梁漢文以前做無綫電視節目《娛樂北斗星》主持人嘅時候，成日笑啲嘉賓：「乜你咁娘炳㗎？」，啲藝人就用嚟做佢花名。
2008年12月18號，梁漢文同林文慧結婚。

演出
呢個表唔完整，歡迎加料。
梁炳坤

梁炳坤係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
梁煒茵

梁煒茵係香港親中派政治人物兼商人。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。

屋企人
老豆梁滿林亦係紅色商人，1970年代偷渡嚟香港，後來佢喺大陸同其他人創立咗華南城集團。
梁滿林

梁滿林，香港親中派政治人物兼商人，係華南城集團創辦人之一。

選舉經歷
喺2021年9月，佢成為香港特别行政區選舉委員會委員(港區全國政協委員)。

屋企人
阿女梁煒茵亦係親中派政治人物兼商人。
椒圖

椒圖（ziu1 tou4），係中國傳說度嘅「龍生九子」之一，樣似青蛙，性格僻靜，最憎人哋入佢個巢度。
椒江區

椒江區係中國浙江台州一個市轄區，總面積276平方公里，人口47萬。
椒鹽

椒鹽係用花椒、胡椒或者辣椒同食鹽調配嘅調味料。喺中菜，椒鹽嘅「椒」通常都係花椒，多數配搭油炸菜式，就好似係油炸鮮魷、油炸九肚魚、油炸豆腐。

做法
椒鹽嘅做法唔同地方都有啲唔同，但係通常係：先將花椒切成粒，用中細火將花椒粒同鹽炒差唔多一兩分鐘，炒到花椒香出嚟就可以起碟。
椒鹽鮮魷

椒鹽鮮魷係一味炸魷魚嘅小菜，香港大牌檔最耍家，澳門、廣東地方酒樓亦有得賣。常見整法係先將魷魚用鹽、糖、胡椒粉撈勻，再撲層薄生粉，之後落鑊炸到金黃色，跟住爆香蒜頭同紅椒粒，將魷魚同椒鹽落鑊兜勻，就可以上碟。
椒鹽鮮魷香脆可口，所以最啱送酒。另外，鮮魷可以用其他食材取代，好似九肚魚、賴尿蝦、大蝦、排骨同豆腐。
椰子

椰子（粵拼：je4 zi2；學名：Cocos nucifera），又叫椰樹（je4 syu6）或椰子樹（je4 zi2 syu6），係棕櫚科椰屬嘅常綠喬木。佢係一種熱帶植物，喺熱帶地方嘅海邊可以搵到。

樣
樹幹挺直，半佬冇分杈，樹冠整齊。葉羽狀全裂，有好多裂片，革質。花屬佛焰花序，公乸同樹，都集中生喺樹杈，花位置公上乸下。果屬堅果，樣似隻波，頂端有三條棱，果皮似骨咁硬。喺收割時重係綠，入面重有個啡色嘅核，但好細粒。

特徵
椰子一般係生長喺海邊。佢嘅果實可以喺海上面漂浮幾千公里，之後喺岸邊生長。椰子喺運輸時為咗慳番運費，通常會剷走個綠色部份。核裏面就含大約一升嘅汁，同埋白色嘅果肉。

用途
椰子肉可以食，椰汁同椰水可以飲，鬚可以造掃把，皮可以提煉椰油。樹幹可以做建築材料，纖維可以結網。
椰子殼燃燒完，可以做成炭。
椏杈

椏杈，俗寫丫叉，係種生活用品，原本係講樹枝生長分出嘅兩枝分叉部份。
有啲人鐘意將啲衫褲晾喺比較高嘅地方，噉樣比較容易乾，又唔容易俾地下啲邋遢嘢整污糟，不過晾上去同攞返落蒞就要用到椏杈。而今好多人屋企已經有可以褪上褪落嘅晾衫繩，就可以唔用椏杈。
亦有種懷舊玩具叫椏杈，係一個小形椏杈，綁住住條橡筋，椏中間放舊石仔，以橡筋嘅彈力用嚟射目標。
椪糖

椪糖係一種甜品，製法簡單，只需要將砂糖加熱整溶，之後加入梳打粉就可以整到，最好唔好加水，有需要先加少少水。韓式椪糖喺凝固前可以用模印上任何圖案。
波茨坦

波茨坦（德文：Potsdam）係德國勃蘭登堡首府，面積187平方公里，人口16萬。個城最出名，就係響1945年二次大戰之後，同盟國響度舉行過波茨坦會議。
波茲曼

波茲曼（Ludwig Boltzmann，1844年2月20號—1906年9月5號）係奧地利物理學家，發展出通過原子性質解釋同預測物質嘅物理性質嘅統計力學。佢亦發現咗波茲曼常數。
波老道

波老道（英文：Borrett Road）係香港半山區一條馬路，由堅尼地道開始，另一邊係掘頭路。
波茨坦會議

波茨坦會議係第二次世界大戰接近尾聲嗰陣由蘇聯、英國、美國三個同盟國大國開嘅會議，喺1945年7月17號到8月2號喺德國波茨坦開，出席代表包括蘇聯嘅史太林、英國嘅丘吉爾（之後由艾德禮接手）同美國嘅杜魯門。
會議期間，英美兩國另外同中華民國國民政府主席蔣介石發佈《波茨坦公告》，要求大日本帝國無條件投降。
波茲曼常數

波茲曼常數（Boltzmann constant）係個描述溫度同能量嘅物理常數，用k嚟表示。呢個常數由奧地利物理學家波茲曼發現。
河野健一

河野健一（1982年9月15號—）係日本足球員，司職中場，效力過熊本羅亞素，及MIO Biwako Kusatsu。
河野六郎

河野六郎（粵拼：ho4 je5 luk6 long4；日文：河野 六郎(Kōno Rokurō)；1912年12月16號—1998年10月7號），係日本嘅語言學者。東京教育大學名譽教授。專門研究朝鮮文、中文。1986年日本學士院會員。1993年文化功勞者。佢阿哥係哲學家、翻譯家河野與一。

生平
出世喺兵庫縣神戶市。入讀過第一高等學校之後，1937年（昭和十二年）從東京帝國大學語言學科畢業。
1940年（昭和十五年），受小倉進平推薦，就任爲京城帝國大學嘅助手。1941年（昭和十六年）做咗同間大學嘅講師。1942年（昭和十七年）做咗同間大學嘅助教授。1958年，做咗東京教育大學語言學教室教授。1962年，憑住《朝鮮漢字音研究》（朝鮮漢字音の研究）做咗東京大學文學博士。1976年，從東京教育大學定年退休後，就任爲大東文化大學嘅教授（直到1983年）。
河野和正

河野和正（1970年11月7號—）係日本足球員，司職守門員，效力過廣島三箭，名古屋八鯨，橫濱水手，及大阪櫻花。
河野和久

河野和久（1950年12月30號—）係日本足球員，司職後衞，曾經喺1974年爲日本足球代表隊出場1次。
河野孝汰

河野孝汰（2003年8月12號—）係日本足球員，打前鋒位置，效力山口雷法。
河野淳吾

河野淳吾（1982年7月9號—）係日本足球員，司職後衞，效力過廣島三箭，橫濱FC，水戶蜀葵，及德島漩渦。
河野太郎

河野太郎（1963年1月10號—），係日本政治人，自由民主黨眾議院議員，現任行政改革大臣，之前做過外務大臣同防衛大臣。

家族
舊時河野家族喺神奈川縣係富農嚟，太爺河野治平已經係神奈川縣議會議長。
阿爺河野一郎係眾議院議員，做過農林大臣、副首相等嘅內閣職位，係自民黨入面嘅大佬。
老豆河野洋平就做過自民黨嘅總裁，但係當時正值自民黨下野嘅時候，佢亦都係第一個做過自民黨總裁但做唔成首相嘅人，喺河野洋平同社會黨一齊執政嗰陣，發表過「河野談話」。
阿媽河野武子係伊藤忠兵衛嘅後人，伊藤忠兵衛創立咗伊藤忠商事同丸紅呢啲大型日本企業。
河野日和

河野日和 ，係日本嘅一個女藝人同埋配音員。
河野廣貴

河野廣貴（1990年3月30號—）係日本足球員，司職中場，效力FC東京。
海倫芬

海倫芬（荷蘭文：Heerenveen）係荷蘭一座城，喺菲士蘭，人口5萬。
海倫海斯

海倫海斯（粵拼：hoi2 leon4 hoi2 si1，英文：Helen Hayes，1900年10月10號—1993年3月17號）係個美國女演員，喺1905年出道，出名嘅作品有《斷腸花》同《九霄驚魂》。佢畀人譽為「美國戲劇界嘅第一夫人」。
海倫亨特

海倫·伊利沙伯·亨特（Helen Elizabeth Hunt，1963年6月15號—）係美國一位女演員，憑《貓屎先生（英文：As Good as It Gets）》成為第70屆奧斯卡金像獎最佳女主角。
佢係頭一位同年（1998年）連攞奧斯卡同艾美獎嘅女演員。
海倫清桃

海倫清桃（粵拼：hoi2 leon4 cing1 tou4；越南文：Helen Thanh Đào；9月23號—），原名阮菁桃（jyun5 cing1 tou4；Nguyễn Thanh Đào），係越南女演員，2005年出道，2010年開始轉到臺灣發展。
2017年1月，佢喺網上自爆佢之前公開嘅身世、年齡、學歷等等全部都係流料，之後佢老公企出嚟認係自己策劃做假。
海倫美蘭

海倫美蘭（英文：Helen Mirren，1945年7月26號—）係英國電影演員，2007年憑《英女皇》攞到第79屆奧斯卡金像獎最佳女主角。
海倫芬體育會

海倫芬體育會（英文：SC Heerenveen）係荷蘭海倫芬一間職業足球球會，依家踢緊荷蘭甲組足球聯賽。
極速快感：血債血償

極速快感：血債血償（英文：Need for Speed Payback），係由藝電開發嘅競速遊戲，2017年推出。
極速快感：進化世代

極速快感：進化世代（英文：Need for Speed: Shift），係由藝電開發嘅競速遊戲，2009年推出。
極速快感：變速2

極速快感：變速2（英文：Shift 2: Unleashed），係由藝電開發嘅競速遊戲，2011年推出。
極速快感：超熱力追緝

極速快感：超熱力追緝（英文：Need for Speed: Hot Pursuit），係由藝電開發嘅競速遊戲，2010年推出。
極速快感：致命追擊

極速快感：致命追擊（英文：Need for Speed: High Stakes），係由藝電開發嘅競速遊戲，1999年推出。
極速快感：零極限

極速快感：零極限（英文：Need for Speed: No Limits），係由藝電開發嘅競速遊戲，2015年推出。
極速快感：飆風再起

極速快感：飆風再起（英文：Need for Speed: Underground），係由藝電開發嘅競速遊戲，2003年推出。
極速狂逃

《極速狂逃》係套加拿大嘅動作電影、恐怖片，片長80分鐘，喺2003年上畫。
最佳拍檔大顯神通

《最佳拍檔 大顯神通》（英文：Aces Go Places 2）係香港喺1983年出品嘅動作搞笑片，係《最佳拍檔》系列嘅第二集。呢套戲係由曾志偉導演，由許冠傑、麥嘉同埋張艾嘉主演，係新藝城嘅1983年賀歲片。

制作
出品機構：
新藝城影業有限公司
出品人：麥嘉、石天
監製：黃百鳴
導演：曾志偉
編劇：黃百鳴
主演：許冠傑、麥嘉、張艾嘉、倉田保昭、徐克、曾志偉、曹達華……等。

背景同簡介
呢套戲延續住《最佳拍檔》系列嘅素材，講述一個機智保鑣聯同一個烏龍神探，加上惡死差婆一齊大破海外黑幫喺香港犯罪嘅故事。呢個系列嘅特別之處係可以喺港產片裏面欣賞到好有質感，會郁又會噴火同埋射飛彈嘅機械人，又會用上一啲遙控嘅模型，好似車、船、飛機直升機……等嘅道具嚟加強先進科技嘅效果，以當時嘅香港電影制作角度嚟睇，呢啲特技已經足以畀到人嘆為觀止嘅感覺。

票房成績
呢套電影喺1983年2月5號喺香港上畫，累積票房高達23,273,140港紙，係1983年香港中文電影票房當中最賣座嘅一部。
最佳演唱錄音專輯獎

金曲獎最佳演唱錄音專輯獎係依家金曲獎頒發獎項，喺第2屆設立最佳錄音獎，第8屆起取消，2015年第26屆喺流行音樂類設立呢個獎項，屬於技術類，同分做最佳演唱錄音專輯獎同最佳演奏錄音專輯獎。
最佳演奏錄音專輯獎

金曲獎最佳演奏錄音專輯獎係依家金曲獎頒發獎項，喺2015年第26屆喺流行音樂類設立呢個獎項。
最佳樂團獎

金曲獎最佳樂團獎係依家金曲獎頒發獎項，1990年第1屆設立「最佳演唱組獎」，2000年第11屆改名做「最佳演唱組合獎」，2001年第12屆再跟據性質分做「最佳重唱組合獎」同「最佳樂團獎」。
目前獲獎次數最多嘅樂團係五月天共4次。

最佳演唱團體獎（第11屆）
在最佳樂團獎尚未獨立之前，此獎項主要由演唱組合入圍，僅第11屆全數由樂團入圍。以下以樂團身分入圍者以粗體表示。
屆次
得獎者
專輯名
其他入圍者
最佳編曲人獎

金曲獎最佳編曲人獎係依家金曲獎頒發項目，喺1990年首屆金曲獎設立。1997年第8屆取消呢個獎項，至2000年第11屆起恢復頒發。2008年第19屆起，喺「傳統暨藝術音樂作品類」類別入面，曾增設另一座最佳編曲人獎，直至2014年第25屆傳藝金曲獎中併入「最佳創作獎」。
最佳演唱組合獎

金曲獎最佳演唱組合獎係依家金曲獎頒發獎項，喺1990年首屆設立。
1990年首屆：設立「最佳演唱組獎」。
2000年第11屆：改名做「最佳演唱團體獎」。
2001年第12屆：獎項分做「最佳重唱組合獎」同「最佳樂團獎」。
2006年第17屆到依家：「最佳重唱組合獎」改名做「最佳演唱組合獎」。

最佳演唱團體獎（第11屆）
※以下以樂團身份入圍者以#標示。
屆次
得獎者
專輯名稱
其他入圍者
最佳男主角

《最佳男主角》（英文：Telling Maria）係無綫電視攝製嘅清談節目，一共19集，由黎芷珊主持。節目喺2012年10月8號至11月2號逢星期一至星期五22:30-23:00喺翡翠台、高清翡翠台播。而特備節目《最佳男主角　絕密檔案》喺2012年11月11號星期日22:00-23:00喺翡翠台、高清翡翠台播映。
滿記甜品

滿記甜品，簡稱滿記，係香港一間連鎖甜品食肆，1995年開張，至出名係榴槤同芒果甜品。
滿記而家喺香港、中國大陸同星加坡等地都有分舖。
滿足

滿足（satisfaction / contentment）係一種心理狀態，指一個個體覺得自己得到嗮自己需要嘅嘢而有嘅一種正面感覺。
滿者伯夷

滿者伯夷係喺爪哇嘅一個古國，1293年立國，1527年因為畀淡目國侵略而亡國。
呢篇滿者伯夷係關於國嘅楔位文章，重未寫完嘅。麻煩你幫手充實佢。
滿足的味道

《滿足的味道》（英文：Taste Of Satisfaction）係香港電視廣播有限公司嘅飲食節目，由黎諾懿做主持，喺2022年8月15號到8月24號香港時間逢禮拜一到三22:30到23:00喺翡翠台播。節目介紹唔同經典香港美食。
滿鐵附屬地

滿鐵附屬地（日文：南満州鉄道附属地／みなみまんしゅうてつどうふぞくち）係20世紀前半期滿鐵喺南滿鐵路兩邊闊16.7米至3000米不等嘅所有地，總面積有成524.34平方公里。
滿鐵對呢啲土地唔單止擁有所有權、都有行政權。

史
1905年大日本帝國贏咗日俄戰爭，根據《樸茨茅斯條約》攞到俄羅斯帝國嘅東清鐵道南滿洲支線，同時都繼承咗鐵路附屬地制度。
漁光村

漁光村係香港嘅一條公共屋邨，喺香港島香港仔石排灣香港仔水塘道22－30號，一共有5座樓，1962年入伙。
漁中路

漁中路（粵拼：jyu4 zung1 lou6）係中國廣東廣州一東西走向道路，喺天河區漁沙坦，西邊從漁興路開始，一直向東去到漁東路。

概要
全長730m，闊11米，雙向2車道。
滿足式決策

滿足式決策（粵拼：mun6 zuk1 sik1 kyut3 caak3 | 英文：satisficing）係決策方式嘅一種，唔諗住將啲可能答案睇嗮，而係一搵到一個「有咁上下好」嘅答案，就即刻畀嗰個答案出嚟做 output。呢種方式相對於最大式決策。
海庭道

海庭道（英文：Hoi Ting Road）係香港九龍油尖旺區大角嘴一條路，兩邊連住海泓道，長1.5公里。
海德公園角站

海德公園角站（英文：Hyde Park Corner tube station）係英國倫敦地下鐵皮卡迪利綫嘅車站，屬第1收費區，喺大倫敦西敏市。
海德公園

海德公園（英文：Hyde Park）係英國倫敦最大嘅皇家公園，位於倫敦中心嘅西敏寺地區，面積1.4平方公里，係倫敦最大嘅皇家庭園，同時亦係一級登錄公園。呢個公園畀九曲湖同長湖（英語：The Long Water）分為兩部分。好多人以為佢隔籬嘅肯辛頓花園係海德公園一部分，嚴格嚟講佢哋係兩個公園。由肯辛頓宮嘅入口開始，穿過肯辛頓花園同海德公園，由海德公園角嚟到綠園，途經白金漢宮，到達聖詹姆斯公園，四座御苑連成一片。另外，呢度亦係2012年夏季奧林匹克運動會嘅比賽場地之一。

交通
倫敦地下鐵海德公園角站入口，左面係海德公園主入口
海德公園同毗鄰嘅肯辛頓花園附近一共有5個地鐵站。由南至東按順時針順序分別為：
海德公園角站（皮卡迪利線）
騎士橋站（皮卡迪利線）
女王道站（中央線）
Lancaster Gate站（中央線）
Marble Arch站（中央線）
環線同區域線嘅貝斯沃特站臨近公園西北面嘅女王道站。另一個環線同區域線嘅地鐵站High Street Kensington tube station亦近肯辛頓花園西南面嘅肯辛頓宮。貝克盧線、環線、區域線、漢默史密斯及城市線嘅帕丁頓站就同Lancaster Gate站距離較近，行一小段距離就可以到達海德公園。
海德公園周邊環繞住一啲主要幹道。公園徑屬於倫敦內環公路（英文：London Inner Ring Road）一部分，喺倫敦交通擠塞稅區域邊緣。穿越倫敦西部嘅A4公路（英文：A4 road (England)）經過公園東南角，前往米爾頓凱恩斯同英格蘭中部地區嘅A5公路（英文：A5 road (Great Britain)）就經過Marble Arch西北面。
行動不便嘅遊客可以喺三角形停車場免費搭觀光車遊覽公園，服務由自由駕駛（Liberty Drives）提供。
3號單車超級高速公路（英文：Cycle Superhighway 3）由蘭卡斯特門（英文：Lancaster Gate）出發，沿海德公園北部邊緣延伸，係一條由倫敦交通局負責管理嘅單車徑。3號自行車超級高速公路去倫敦城同西敏方向途經海德公園角。呢條單車徑喺2018年9月開放，獨立設置路牌，同其他道路交通隔開。
海底火山

海底火山（submarine volcano / undersea volcano）係指喺海底嘅火山。海底火山係好多住喺深海嘅生物嘅主要能量來源－深海不見天日，所以嗰度嘅生物唔似得地表嘅生物噉，可以由太陽嗰度攞能量（喺地表，植物會做光合作用維生，而動物就要靠食植物或者食第啲動物嚟維生），令海底火山成為深海生態系統嘅一大能量來源。
海底歷奇

《海底歷奇》（英文：Sea World Explorers）係香港電台電視部同索卡羅文化傳播有限公司拍攝嘅資訊性紀實節目，全個節目有6集，由程乃根做旁述。

主題
節目主要紀錄香港同中國海底生態，歷史，當中包括到浙江東極島睇二次大戰沉船「里斯本丸」遺骸。

影碟發行
香港電台電視部授權洲立影視有限公司，係2010年12月發行《海底歷奇DVD版，呢個影碟收錄全套6集，有廣東話發音版本，可以開或唔開繁體中文字幕。不過呢個影碟無提供目錄選單。
民族園路

民族園路（粵拼：man4 zuk6 jyun4 lou6；簡化字：民族园路；普通話讀音：mínzúyuánlù）係中國北京嘅東西走向主幹道，喺朝陽區。西邊從G6輔路同龍翔路嘅交界開始，一直去到東邊嘅北辰路同奧體中路嘅交界。

敘述
全長1.1km，闊27米，雙向4車道。馬路分開咗西同冇方向兩條。

民族園路嘅兩條道路，起點到終點
民族園西路：從G6輔路同龍翔路嘅交界開始，一直去到北辰西路。
民族園路：從北辰西路開始，一直去到奧體中路。
民政事務處

民政事務處，係香港政府部門，屬民政事務局民政事務總署旗下，香港十八區都各有一個辦事處，主管係民政事務專員。
民數記

《民數記》（基督新教譯名）或《戶籍紀》（天主教譯名）係摩西五經嘅第四卷，係以色列人嘅第一次人口普查文獻，普查時間係喺以色列人離開西乃山前，40年後又舉行咗一次，同時亦記錄咗以色列搬去第二度住嘅過程。

簡介
作者：摩西
日期：公元前1400年
地點：摩押平原
民數記係點算上帝子民嘅數目到得到呢個名，記載以色列人離開西乃山到上帝賜畀佢哋土地東部邊界嘅歷史，前後大概四十年。呢卷書名同一個重要歷史事件有關，即係人口普查。喺以色列人離開西乃山前，摩西做第一次人口普查，大概四十年後，喺約旦河東岸摩押地做另一次普查。係呢兩次普查之間，以色列人向迦南南部嘅迦鐵巴尼亞推進，不過無辦法喺嗰處入到迦南。佢哋喺嗰個地區逗留咗幾年，然後到約旦河東岸，有一部分定居喺嗰度，其餘嘅人準備過河入迦南。
呢卷書描述以色列人喺遇到困難嘅時候都會好灰心、好驚，又會背叛上帝，埋怨上帝指派領導佢哋嘅領袖摩西。呢卷書講述上帝嘅信實。雖然以色列人成日都唔聽從命令，不過上帝始終眷佑佢哋。呢卷書亦提到摩西嘅品格，佢有時都會冇乜耐性，不過佢都能夠堅持到底，始終熱愛上帝，熱愛人民。
民政教區

民間教區（英文：Civil parish）係英格蘭地方政府嘅最低層行政單位。 民政教區嘅起源可以追溯到古代嘅教區制度；幾個世紀以嚟，民政教區制度係英格蘭同威爾斯大部分地區，無論係世俗，定係宗教嘅主要行政單位。民政教區同宗教教區喺19世紀開始正式分開；到咗依家，呢兩個教區係完全分開嘅。現代形式嘅民政教區係通過1894年嘅《地方政府法》（56 & 57 Vict. c .73）而成立嘅，呢個法案成立嘅民選教區議會，承擔咗以前宗教教區理事會（parish vestry）嘅世俗職能。
民政教區嘅規模可以有好大嘅差異。細嘅可以係人口稀少嘅農村地區，居民少於一百人，例如車士打堡（Chester Castle）民政教區喺1971年只有8個人，去到2011年嘅人口統計，嗰度已經無人住；根據2011年嘅人口統計，呢啲居民少於一百人嘅民政教區總共有1140個。大嘅民政教區可以係人口超過幾萬，例如森麻實嘅威士頓（Weston-super-Mare）嘅居民人數就多達76,143人，係英格蘭最大嘅民政教區，比第二多人嘅梳士貝利（Shrewsbury）嘅71,715人，多咗4,428人。呢個範圍同歐洲大陸嘅市政府好似，例如法國嘅公社（communes）。但係，同歐洲大陸唔同，教區議會唔係主要嘅權威行政機構，而且喺大多數情況下，喺地方政府嗰度扮演嘅角色亦都相對比較細。
截至9月2023年，英格蘭有10,464個教區，而喺2020年，佢哋覆蓋咗大約40%嘅英國人口。由於歷史嘅原因，民政教區主要覆蓋農村地區同埋比較細嘅城市地區，而大部分較大嘅城市地區都係全部或部分無民政教區；但係自1997年起，如果當地居民要求，就可以喺未有民政教區嘅地區嗰度建立民政教區。 2007年，創建民政教區嘅權利延伸到倫敦自治市，雖然到目前為止只係創建咗昆士柏（Queen's Park）一個民政教區。
如果得到皇家授權，民政教區亦都可以有城市地位，依家英格蘭總共有8個民政教區係有城市地位嘅。  民政教區可以透過教區議會嘅決議，將自己叫做鄉村、鎮、鄰里（neighbourhood）或者社區（community）。民政教區嘅管理機構通常係一個民選嘅教區議會，呢個教區議會可以決定叫自己做村議會、鎮議會、鄰里議會、社區議會，或者市議會（如果個教區有城市地位嘅話）。如果個民政教區嘅人口好少（通常少過150個選民），個教區嘅管治可以係由所有選民都可以出席嘅教區會議嚟做；或者太少人嘅教區可以決定同一個或幾個附近嘅細教區，組成一個共同嘅教區議會。
以前威爾斯亦都有民政教區，直至1974年，佢哋俾社區（communities）取代咗，社區嘅運作方式同英格蘭嘅教區好似。蘇格蘭嘅民政教區俾蘇格蘭嘅地方政府用《1929年地方政府（蘇格蘭）法》廢除咗；蘇格蘭相當於英格蘭嘅民政教區嘅基層政府係喺1973年，通過《1973年地方政府（蘇格蘭）法》成立嘅社區議會區（community council areas），佢哋嘅權力比起英格蘭同威爾士嘅民政教區少。至於北愛爾蘭，嗰度無等同嘅基層政府組織。
民政總署

民政總署係澳門特別行政區政府喺2002年元旦成立，統管民政同市政事務嘅部門。

職責
舊時嘅臨時澳門市政局，即係而家嘅民政總署大樓
民政總署大致上承襲咗澳門原來嘅臨時市政機構嘅職能，為居民提供文娛康樂、衛生監督、執照發放、園林綠化、道路渠務同交通運輸管理等公共服務，但並非市政機構嘅延續。前身嘅市政機構（臨時澳門市政局、臨時海島市政局）喺民署成立後同時被撤銷。民署同呢兩個臨時市政機構並無聯繫。
民政總署設有管理委員會負責領導民政總署嘅所有工作、諮詢委員會，其大部分成員都係由原來嘅臨時澳門市政議會同臨時海島市政議會嘅議員過渡至該委員會內，以及監察委員會，負責該署嘅財政同財產的監督工作。
民政總署總部設喺民政總署大樓，為聯合國教科文組織世界文化遺產「澳門歷史城區」建築群之一，另外响中區、台山、黑沙環、氹仔同司打口設有「市民服務站」，為居民辦理各類型市政事務手續。

部分職能移交
2008年5月13號，澳門政府成立咗交通事務局，接管原本由民政總署負責嘅交通運輸管理服務。
民政事務總署

民政事務總署，簡稱民政總署、民政署，係香港政府部門，屬民政事務局旗下，負責促進政府同市民間溝通，協助發展地方行政，包括搞新界村代表選舉。

歷史
喺民政事務總署成立前，香港官、民之間並冇適當溝通途徑，以致產生好似六七暴動噉嘅事。六七暴動後，港府喺1968年5月倣效喺新界行咗多年嘅理民府（District Office）、主管為理民官（District Officer）制度，喺市區開始推行民政署（City District Office），主管係民政主任（City District Officer）嘅制度，以提供資源協助各社區解決地方問題以及主動搜集居民意見，向政府匯報。1982年地方行政計劃實行，兩套制度二合為一，改叫政務處（District Office），主管為政務專員（District Officer），並由政務總署（City and New Territories Administration）統籌，屬下有港九政務署同埋新界政務署，主權移交後再改叫民政事務總署。
今日，香港特區政府同市民之間嘅溝通有多方面嘅專有渠道，包括政府效率促進組、各區議會、申訴專員公署、平等機會委員會、個人資料私隱專員公署、強制性公積金計劃管理局、獨立監察警方處理投訴委員會、金融糾紛調解中心同埋香港存款保障委員會等。

泛民主派－民政處矛盾爭議
内文：香港泛民主派－民政事務總署矛盾爭議
2020年起，好多泛民主派議員都表示佢哋嘅地區工作遭受民政事務總署打壓，或者喺唔同問題，被民政署刻意矮化。民政署曾經發表聲明反駁，但亦被泛民主派反駁，到依家都未有解決。
民族

民族（粵拼：man4 zuk6），又叫國族（粵拼：gwok3 zuk6），係一班有共同文化、歷史、語言同族裔嘅群體，多數住喺同一個國入面。
機場第一航廈站

機場第一航廈站係桃園捷運機場線嘅一個車站。
機場站

機場站 (香港)，港鐵機場快線入面嘅其中一個地鐵站，喺香港國際機場入面。
機場站 (深圳地鐵)，深圳地鐵11號綫嘅地鐵站，喺深圳寶安國際機場入面。
深圳機場站，穗深城際鐵路嘅國鐵站，喺深圳寶安國際機場入面。
機場站 (澳門)，澳門輕軌一個站，喺澳門國際機場入面。
機場站 (大連)，大連地鐵2號線起緊嘅地鐵站，喺大連周水子國際機場入面。
機場站 (鄭州)，鄭州地鐵2號線南延線計劃要起嘅地鐵站，喺鄭州新鄭國際機場入面。
機場站 (釜山)，釜山－金海輕軌嘅一個站。
機場站 (莫斯科地鐵)，莫斯科地鐵綠色2號線入面嘅其中一個車站，喺伏龍茲中心機場（已經閂咗門）入面。
機場特警組

機場特警組（英文：Airport Security Unit）係香港警務處其中一個部隊，主要職責係維持機場警區（主要係香港國際機場）嘅安全。部隊成員一般畀人叫做機場特警。
楊官璘

楊官璘（粵拼：joeng4 gun1 leon4；1925年5月29號—2008年1月4號）係中國大陸嘅象棋手兼中國象棋嘅一代宗師，廣東東莞人。佢既係中國大陸第一位中國象棋全國冠軍，又係第一位中國象棋特級大師同國家級教練。
佢在世期間，曾經做過中國象棋協會副主席、廣東省棋協副主席，廣東省政協委員等職位。

生平
楊官璘喺1925年5月29號喺廣東東莞出世，6歲嗰時因為成日捉棋而喺鳳崗一帶出名。1956～1959年去到廣州嘅文化公園做嘢，期間攞過中國大陸第一個中國象棋賽冠軍、做過《象棋》嘅月刊主編、重加入過中國共產黨，之後亦攞過3次中國大陸嘅中國象棋賽冠軍。1977年喺中菲馬港四國嘅中國象棋名手邀請賽入面又攞咗冠軍。1987年攞過健力士盃中國象棋賽國際名手邀請賽嘅冠軍後，同年亦宣佈退役。佢退役之後開始介紹中國象棋嘅棋藝同培養後代。

過身
2008年1月4號挨晚，佢因為患結腸癌冇得醫，喺中山醫死咗，終年83歲。
楊家將

楊家將係一部英雄傳奇系列故事，講述咗北宋楊家嘅楊業、楊延昭、楊文廣三代人戍守北疆、精忠報國嘅動人事跡。
楊家將系列故事一般從呼延贊嘅身世切入。呼延家同楊家有好多嘅聯繫，所以另有評書《呼家將》。成個故事始終伴隨住朝廷嘅忠奸鬥爭，支持、保護楊家嘅重臣先後有八賢王、寇準、包拯等人，而壓制、迫害楊家嘅先後有潘仁美、王欽若、龐籍等。
楊宰孫

楊宰孫（英文：Yang Jae Sun），係韓國填詞人。
楊寶坤

楊寶坤，OBE，CPM，JP（英文：Yeung Po-kwan，1939年7月5號—）係香港前輔警總警司、中學校長同立法局委任議員。老婆係藝人江雪。
楊寶坤喺香港出世，先後響英華書院同拔萃男書院完成中五同埋預科課程，之後喺香港大學主修歷史科，仲持有香港中文大學教育文憑同愛丁堡大學摩理教育學院教育管理同埋行政文憑。楊寶坤於1971年至1977年期間擔任中華基督教會公理書院校長，1977年至1990年期間擔任中華基督教會銘賢書院校長，1990年至2003年擔任佢母校英華書院校長。1983年任職校長期間，獲時任香港總督尤德委任為立法局非官守議員，直到1988年。
除教育工作外，楊寶坤亦有參加香港輔警工作，並喺1986年升總輔警總警司。他亦都係倫敦打字速記聯會、特許管理學會、皇家文藝學會高級會士，同埋特許語言學會會士。
水龍頭

水龍頭，俗稱龍頭，係一個水喉嘅出口，用喉嘴控制出水量，有啲重有揀凍水熱水混合比例嘅裝置。
為咗慳水，公廁有扭掣式水龍頭、撳掣式水龍頭或者紅外線感應開關水龍頭。
永井俊太

永井俊太（1982年7月12號—）係日本足球員，司職中場，效力過柏太陽神，水戶蜀葵，及愛媛FC。
永久凍土

永久凍土（英文：permafrost）係指溫度低過 0 °C 至少兩年嘅岩土層，覆蓋成個地球約莫11%，主要集中喺北半球嘅阿拉斯加、格陵蘭、加拿大同西伯利亞。
永井一郎

永井一郎（日文；ながい いちろうNagai Ichirō、1931年5月10號—2014年1月27號）係日本男演員、配音員、旁白，大阪府池田市人。臨死之前隸屬青二Production.。
永久死亡

永久死亡（英文：permadeath，PD）係某啲 MMORPG 會用嘅遊戲機制。喺一隻用永久死亡嘅 MMORPG 當中，如果一個角色死亡（生命值同命變咗 0），噉佢就會永遠唔可以再用（死咗）。有遊戲設計師認為，永久死亡機制令一隻 MMORPG 嘅世界變得更加像真，但又有設計師覺得呢個機制會搞到玩家冇癮。
永井堅梧

永井堅梧（1994年11月6號—）係日本足球員，司職守門員，效力富山勝利。
永井大

永井大（1978年5月20號—）係日本嘅一個男演員。
洛桑條約

《洛桑條約》（Treaty of Lausanne）係指土耳其同一戰協約國喺1923年7月24號喺瑞士洛桑簽嘅和平條約，取代土耳其唔肯簽嘅《色佛爾條約》。
洛歇馬田 F-22 猛禽

洛歇馬田 F-22 猛禽（Lockheed Martin F-22 Raptor）係由洛歇馬田同埋波音幫美國空軍（ USAF ）開發同生產嘅雙引擎、全天候超音速隱形戰鬥機。係美國空軍先進戰術戰鬥機（ Advanced Tactical Fighter，ATF ）計劃嘅其中一隻產品，呢架飛機係設計成空中優勢戰機，但亦都擁有地面攻擊、電子戰同信號情報能力。洛歇馬田係 F-22 嘅主承包商，佢哋製造咗大部分 F-22 嘅機身同武器系統，同埋最終組裝，而計劃合作夥伴波音就負責整機翼、後機身、航空電子集成同埋訓練系統。
F-22 喺1997年首次飛行，係洛歇馬田 YF-22 嘅後代，喺2005年12月以 F-22A 嘅名義正式投入服務之前，佢曾經用過 F-22 同 F/A-22。雖然美國空軍原本計劃總共買750架 ATF ，但係後嚟買嘅數量縮減到381架，而計劃最終喺2009年被削減到195架 —— 其中187架係運作型號 —— 因為高成本而引起嘅政治反對，又因為生產嘅時候無空對空能力，同埋開發咗更加實惠同多功能嘅 F-35，所以最後一架 F-22 飛機喺2012年交付之後就停產咗。
經過長期嘅開發同初期嘅運作困難， F-22成為美國空軍高端戰術空中力量嘅重要組成部分，用嚟執行空對空任務。雖然呢架飛機係為咗反空行動（counter-air operations）而設計，但係佢亦都喺中東對伊斯蘭國（Islamic State）同阿薩德聯盟（Assad-aligned）部隊進行過攻擊同電子監控。 美國空軍計劃繼續將 F-22 做戰鬥機機隊嘅基石，直到佢俾「下一代空中優勢」（Next Generation Air Dominance）戰鬥機所接替為止。
洛東江

洛東江係南韓至長嘅河，由太白山脈流到日本海，流經大邱同釜山兩個大城，全長510公里。
洛林

洛林（法文：Lorraine）係舊時法國東北部一個大區，首府梅斯，2016年併入大東部。
洛根山

洛根山係加拿大最高嘅山兼北美洲第二高嘅山，海拔5,959公里，喺育空西南部。
洛根航空

洛根航空（英文：Loganair）係一間位於英國蘇格蘭嘅航空公司，總部設喺格拉斯哥。
洛格羅尼奧

洛格羅尼奧（Logroño）係西班牙拉里奧哈嘅首府，人口15萬。
洛格羅尼奧 - Logroño
洛桑

洛桑（粵拼：lok6 song1；法文：Lausanne；禾德話：Losena；意大利文/羅馬傳語：Losanna），係瑞士第五大城市，接近法國邊境，中間只係隔住日內瓦湖。
呢座城係國際奧委會總部所在地，被譽為「奧運之都」，同時係2020年冬季青年奧林匹克運動會舉辦城市。
炑八韓烤

炑八韓烤（MeokBang Korean BBQ & BAR）係富臨集團旗下嘅一個韓式餐廳品牌，而家喺香港各區都有開設分店。
由於富臨集團喺香港反送中運動期間被指支持襲擊和平示威人士嘅北角福建幫，所以炑八韓烤被一啲黃色經濟圈嘅支持者視為藍店。
喺香港反送中運動期間，炑八韓烤一度誤傳結業，搞到富臨集團要出嚟澄清。

食物中毒事件
2018年7月20號，有7個人食咗經外賣平台買嘅炑八嘅鰻魚奄列蛋包飯外賣之後發燒、肚痛、肚疴同嘔吐。
炎陵

炎陵係中國湖南株洲一個縣，總面積2031平方公里，人口17.8萬。

史
南宋嘉定四年（1211年）置酃縣。1994年4月改名炎陵縣。
炒栗子

炒栗子，係香港及中國一種小食，用砂糖去炒栗子，炒栗子嘅鑊入面一大堆黑沙，令栗子受熱均勻啲。
濱海奧果韋省

濱海奧果韋省係加蓬嘅一個省，喺國土西部，首府讓蒂爾港。
濱海沙崙站

濱海沙崙站係新北捷運淡海輕軌嘅一個車站。
濱海新區

濱海新區係中國天津一個新區，總面積2270平方公里，人口120萬。
濱海布洛涅

濱海布洛涅（法文：Boulogne-sur-Mer）係法國一城，加來海峽嘅副省會，人口有4萬。
汪辜會談

汪辜會談，又叫第一次汪辜會談，係喺1993年4月27號至4月29號期間，由台灣方面嘅海峽交流基金會（即「海基會」）董事長辜振甫，同中國大陸方面嘅海峽兩岸關係協會（即「海協會」）會長汪道涵喺新加坡舉行嘅會談。汪辜會談亦係海峽兩岸自1949年國民政府搬去台灣以嚟，首次進行嘅正式官方級會晤。
汪辜會談起緣於1992年，當時海協會致函請辜振甫訪問中國大陸，海基會回覆話有意願。雙方經過多次預備性磋商後，將會談定位為民間性、事務性、經濟性同埋功能性。之後喺當時新加坡國務資政李光耀斡旋下，同當時訪問緊新加坡嘅中國國家主席楊尚昆達成協議，定喺新加坡舉行。
經過連續三日密集協商，雙方喺4月29號上晝簽署兩岸公證書查證協議、兩岸掛號函件查詢補償事宜協議、兩會聯繫與會談制度協議，以及辜汪會談共同協議等四項事務性協議，而兩岸由當局授權嘅談判機制，象徵台海兩岸關係嘅解凍同埋發展。當時，民主進步黨立法委員施明德等人率領十幾名民進黨公職人員抗議，表達民進黨反對國共片面和談嘅立場。
由於中國大陸不滿中華民國總統李登輝上台後所推行嘅「務實外交」政策、佢喺1995年6月訪問美國、同埋佢後來發表嘅「特殊兩國論」，認為呢啲做法都違反「九二共識」精神，令大陸方面中斷為第二次汪辜會談所作嘅準備；協商機制亦因為1995年至1996年間台灣舉辦第一次總統直選，以及中國大陸針對台灣嘅導彈演習而中斷。兩岸關係因缺乏直接聯繫管道而唔穩定。及至1998年10月間，辜振甫率團訪問中國大陸，至再次達成加強對話、恢復協商嘅共識。
汪辜會談嘅主角–辜振甫同埋汪道涵喺2005年先後去世。
汰木康也

汰木康也（1995年7月3號—）係日本足球員，司職中場，效力山形山神。
汲水門

從馬灣望向汲水門，上方係汲水門大橋，對面岸係大嶼山。
汲水門（Kap Shui Mun）係香港一個海門，原本叫急水門。佢位於大嶼山東北同馬灣之間，係香港海上要道。汲水門南北向，東面係馬灣，西面大嶼山，南面維多利亞港西側，有燈籠洲，北面係青龍頭一帶。汲水門隔住馬灣島，係馬灣海峽。
汲水門洋面比較窄，水流湍急，所時舊時叫急水門。不過後尾覺得個名唔利是，用諧音取名汲水門。而佢舊底又有個英文名叫Throat Gates，亦都有譯名Capsuimoon。
汲水門係維多利亞港西面一個出口，經龍鼓水道、零丁洋入珠江到廣州等地。
1990年代玫瑰園計劃要起車路鐵路，駁住赤鱲角機場同埋香港市區，所以喺汲水門上面起咗汲水門大橋。
座標:  北緯22°20′38″東經114°3′20″
汲水門大橋

汲水門大橋（英文Kap Shui Mun Bridge），又叫汲水門橋，係香港8號幹線青嶼幹線嘅一部份，長430米，連引道全長820米，橫跨汲水門，連埋馬灣同大嶼山青洲仔半島。車速限每小時80公里。佢駁住青馬大橋，係市區唯一去大嶼山、赤鱲角香港國際機場嘅車路。
條橋曾經係世界最長嘅行車鐵路兩用斜拉橋。直至2000年，先至俾駁住丹麥同瑞典、長490米嘅厄勒海峽大橋過咗。
汲水門大橋個橋面，離海面47米，橋塔高150米。佢用咗4800公噸鋼，73000立方米石屎。1992年12月21號動工，雙層設計，上層係快速公路，雙程分隔，各有三線，下層有蓋，係港鐵鐵路，畀兩條綫行，機場快綫同東涌綫，另外下層重有兩條緊急用（例如打風）嘅單線行車路。條橋使咗港幣16.43億。

橋身
旁跨以及橋塔附近嘅主跨，就地用模同埋臨時支承起。
其他主跨部份，由44嚿預製件組成。
每嚿組件重500公噸、長8.7米，係鋼筋混凝土結構。
鋼嘅部份响深圳蛇口整。
混凝土部份係响工地整。
完成咗嘅組件再躉船運到位，用起重機吊起，再駁埋。

事件
2015年10月23號晚，汲水門大橋橋身俾一隻躉船撞到，要緊急封閉檢查，來往大嶼山、赤鱲角同市區嘅陸路交通癱咗。兩個鐘之後開返。
汪達爾人

汪達爾人係古代東日耳曼嘅一個族群，5世紀響北非建立汪達爾王國，曾經打過東羅馬帝國，喺最後畀對方打到亡國。
呢篇汪達爾人係關於族群嘅楔位文章，仲未完成嘅。麻煩你幫手補充佢嘅內容。
汪順

汪順（粵音：wong1 seon6，1994年2月11號—）係中國嘅游水運動員，至叻係游200公尺個人混合式。佢喺浙江寧波度出世，參加咗四次奧運咁多，喺2016年嗰陣嘅里約熱內盧奧運度攞到銅牌，喺2020年嘅東京奧運度游返同一個項目卒之攞到金牌。2024年嗰陣又試參加巴黎奧運，但係撞正攞咗四嚿游水金牌仲要破埋奧運紀錄嘅法國泳手馬贊特（Leon Marchand），搞到又係攞返銅牌。
汲氏

汲（粵拼：kap1）係唐人姓氏，喺《百家姓》裏頭排第213位。

名人
呢篇汲氏係同姓氏有關嘅楔位文章，重未寫完嘅。麻煩你幫手充實佢。
汪長智

汪長智，香港資深電影界人士，曾經攞過香港電影金像獎專業精神獎。
汪詩詩

汪詩詩（Cissy Wang，1981年4月21號—），係香港女模特兒，秘魯利馬出世。佢1999年用「汪思絲」嘅名參選亞洲小姐入圍決賽，2000年佢再參選多倫多華裔小姐競選攞冠軍。佢係演員甄子丹嘅老婆，亦係模特兒汪圓圓嘅家姐，同埋湛琪清嘅表姐。
永旺百貨

永旺百貨（英文：Aeon Stores (Hong Kong)），全名永旺（香港）百貨有限公司（港交所：0984），係日本永旺集團嘅分公司，負責香港嘅零售業務，包括百貨公司、超級市場、生活廣場、便當舖同麵包舖。
永旺百貨喺1987年開張，頭一間舖開喺康怡廣場，當時叫吉之島百貨。不過2006年開始，百貨中文名「吉之島」唔再用，只用英文名「JUSCO」，再喺2013年改用「AEON」。
永旺集團

永旺集團（英文：AEON Group）係日本零售同金融集團，喺中國大陸、香港同馬來西亞都有業務。當中香港嘅分公司係香港上市公司永旺百貨。
永明

永明係南齊武帝蕭賾嘅年號，相當於公元483年到493年，前後總共11年。
永春

永春係中國福建泉州一縣，面積1469平方公里，人口57萬。
永暑礁機場

永暑礁機場（粵音：wing5 syu2 ziu1 gei1 coeng4）係喺中國海南嘅一個機場，喺2016年嗰陣起好。
永昌縣

永昌縣（粵拼：wing5 coeng1 jyun6）係喺中國甘肅金昌嘅一個縣，約莫26萬人響度住緊。
海龜

海龜係住喺海裏面嘅龜。佢哋喺地球上已經生存咗超過一億年，一啲早期化石記錄更可追溯至 二億三千萬年前。

分類
目前全球共有七個海龜品種，當中五個品種喺熱帶同亞熱帶海洋範圍棲息，其餘兩種只喺特定水域出沒。
稜皮龜（Leatherback turtle）學名：Dermochelys coriacea
赤蠵龜（Loggerhead turtle）學名：Caretta caretta
綠海龜（Green turtle）學名：Chelonia mydas
玳瑁（Hawksbill turtle）學名：Eretmochelys imbricata
大西洋麗龜（Kemp's Ridley turtle）學名：Lepidochelys kempii，主要喺墨西哥灣出現。
太平洋麗龜（Olive Ridley turtle）學名：Lepidochelys olivacea
平背海龜（Flatback turtle）學名：Natator depressus，只喺澳洲北部同新畿內亞南部出現。

生活習性
海龜具遷移特性，成年海龜會每隔幾年由棲息地游幾百以至幾千公里，返到出世嘅沙灘生蛋。

食啲乜
食水母，因此常常因誤食膠袋而死亡。

繁殖
海龜係卵生嘅，生完蛋之後會自己離開。小烏龜出世之後，會自己走落海。

喺香港嘅情況
根據歷史記載同村民嘅描述，香港有唔少海灘，例如南丫島嘅東澳，下尾灣，大嶼山嘅塘福，大浪灣，香港島石澳，大潭灣，喺幾十年前都有海龜上岸生蛋。但市區同郊區發展得太快，呢啲海灘已再無見到海龜生蛋。
如今，只有南丫島嘅深灣重有一小群綠海龜經常上岸生蛋，係香港唯一現存綠海龜生蛋地點。西貢大浪西灣係近年首次發現有綠海龜生蛋嘅地方。根據原村民口耳相傳，以前香港整個東部同南部水域沿岸，都係綠海龜嘅生蛋地點。
另外，喺東平洲、赤門、鶴咀等地方都有發現活生或擱淺嘅海龜。香港曾記錄過五種海龜：分別係綠海龜、玳瑁、赤蠵龜、稜皮龜同太平洋麗龜。
2006年，一個環保組織喺西貢大浪西灣海灘發現海龜蛋，係30年來首次。2007年，呢批小海龜有部分暫時住喺香港濕地公園同香港海洋公園，直到天氣和暖就會回歸大海。
浸會大學道

位於浸會大學道嘅九龍塘消防局，背後係香港浸會大學學生宿舍。
浸會大學道（英文：Baptist University Road）係香港九龍一條路，響九龍塘東部，道路呈「7」形，西北接聯福道，南接禧福道，以香港浸會大學命名。香港浸會大學嘅浸會大學道校園，以及香港消防處嘅九龍塘消防局，都座落響呢條道路之上。道路南端附近重有禮賢會彭學高紀念中學。浸會大學道介乎喇沙利道至九龍塘消防局之間嘅一段係雙程行車，消防局至聯福道嘅一段係單程向北行車。
海龍街道

海龍街道係中國廣東省廣州市荔灣區轄下嘅一個街道，喺荔灣區西南部。轄區總面積9.49平方公里，下轄3個社區，2005 年常住人口1.15萬人，外來人員3萬人。

參考資料
〈主要單位及各行政街服務機構〉。荔灣區政府網站。喺2008年9月3號搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
海龜島國家公園

海龜島國家公園（Turtle Islands Park、Taman Pulau Penyu）喺馬來西亞沙巴州山打根以北 3公里（1.9英里） ，蘇祿海海龜群島。佢包含三個島嶼 - Selingaan島、Little Bakkungan島同埋 Gulisaan島（通常用-an嚟代替傳統嘅-aan），包括周邊嘅珊瑚礁同埋海洋。公園因綠海龜同玳瑁喺島上面嘅海灘上生蛋而出名。公園佔地17.4平方公里。但係，「Turtle Islands」呢個名係指10個島嶼，其中3個係馬來西亞海龜島公園一部分，其餘7個屬於菲律賓塔威塔威省龜島野生動物保護區 （Turtle Islands Wildlife Sanctuary）。
喺1966年8月1號，馬來西亞第一個海龜孵化場喺Selingan島建立，全數由沙巴州政府資助。其餘兩個島上面嘅海龜孵化場緊隨其後建立。喺1972年，Selingan島、Bakkungan Kechil島同埋Gulisan島設計為指定嘅遊戲同鳥類保護區。喺1977年，呢度升格為海洋公園。永久嘅公園工作人員會監視海龜、保護孵化場同埋為研究目的標籤海龜。
Libaran島亦設計為公園範圍入面，但係佢唔係一個主要嘅海龜孵化場。
海龜島國家公園由沙巴公園管理。
浸信會呂明才小學

浸信會呂明才小學（英文：Baptist Lui Ming Choi Primary School，簡稱「呂小」）係香港一間政府資助全日制男女基督教小學，喺新界沙田得榮街2號，呢間學校嘅聯繫中學係浸信會呂明才中學。

學校歷史
浸信會呂明才小學源於「香港浸信會第一小學」，之後改名為「培愛小學」。喺1982年，搬到沙田第一城，成為「浸信會呂明才小學上午校」同「浸信會呂明才小學下午校」。喺1999年轉咗做全日制。
現校長係黃輝微女士。
浸信會沙田圍呂明才小學

浸信會沙田圍呂明才小學（英文：Baptist (Sha Tin Wai) Lui Ming Choi Primary School，簡稱「沙呂小」）係香港一間政府資助全日制男女基督教小學，喺新界沙田圓洲角路8號，呢間學校嘅聯繫中學係浸信會呂明才中學。

學校歷史
浸信會沙田圍呂明才小學源於「香港浸信會第一小學」，之後改名為「培愛小學」。喺1982年，搬到沙田第一城，成為「浸信會呂明才小學上午校」同「浸信會呂明才小學下午校」。喺1999年，「浸信會呂明才小學下午校」再搬到沙田圍而家嘅校舍，成為「浸信會沙田圍呂明才小學」。
2011年，創校校長鄧薇先女士退休，第二任校長由薛鳳鳴女士接任，2019年7月因為遊學團帳目風波而辭職，喺2019年9月1號正式離任，2019年9月暫時由前副校長溫衍超先生做署理校長。
薛鳳鳴請辭之後，校董會已經展開招聘校長程序，期望可以盡快搵到合適人才繼續領導學校。2020年8月12號獲教育局批准，署理校長溫衍超先生，喺2020年9月1號正式擔任校長。2022年9月1號溫衍超先生退休，尹紹光先生接任校長。
浸豬籠

浸豬籠，係古代嘅一種刑罰，專門對付確定有通奸行為嘅「狗男女」。平時，豬籠係用嚟運送生豬，唔畀隻豬掙扎所以用個豬籠裝住。而浸豬籠係將對狗男女好似豬咁紮起，裝入豬籠，先帶去遊街示眾，再運去河邊，將對狗男女連籠帶人浸死。具體儀式係各處鄉村各處例，冇乜定。
法耶茲薩拉傑

法耶茲薩拉傑（1960年2月20號—）曾經係利比亞國家主席，由2016年做到2021年。
法羅文

法羅文（føroyskt），又叫法羅語、法羅話，係丹麥法羅群島嘅語文，大約7萬人用緊。
法老嘅詛咒

法老嘅詛咒（英文：Curse of the pharaohs）係古埃及嘅一種迷信：有好多古埃及嘅法老王都興喺自己嘅墓穴嘅牆上面刻低一啲咒語，用意在於想詛咒入侵佢哋墓穴，咒佢哋會突然患上惡病而死呀噉。呢啲詛咒就係所謂嘅法老嘅詛咒。
呢篇法老嘅詛咒係同古埃及有啦掕嘅楔位文章，重未搞掂嘅。麻煩你幫手補充佢嘅內容。
法蒂瑪王朝

法蒂瑪王朝，中國史書叫綠衣大食，係一個統治北非地區嘅伊斯蘭王朝，909年建立，1171年畀阿尤布王朝取代咗。
法老王

埃及法老王象徵上下埃及嘅紅白雙冠典型嘅法老王形象。喺第三王朝左塞爾之後，法老成日畀人描繪做戴住頭巾（英文：nemes）、假鬍鬚同靚褶裙嘅人物形象。
詳情尊稱陛下開國君主舍順克一世末代君主克里奧帕特拉七世同凱撒里昂建立時間約前3150年完結時間前30年居所隨時代變動產生方式神權（英文：Sacred king）
法老王（粵拼：faat3 lou5 wong4，科普特文：ⲡⲣ̅ⲣⲟ）係古埃及嘅皇帝，代表日神。死後會被做成木乃伊。
法蒂瑪

法蒂瑪（Fatimah，605年—632年8月28號）係穆罕默德同佢頭一位老婆海迪徹個女，第四位哈里發阿里嘅老婆。